
ДО
ДОБРИЧКИ ОБЩИНСКИ СЪВЕТ
ГРАД ДОБРИЧ
ДОКЛАДНА ЗАПИСКА
от Соня Иванова Георгиева
Кмет на община Добричка

Относно: Провеждане на Редовно заседание на Общото събрание на Асоциацията по водоснабдяване и канализация на обособената територия, обслужвана от „В и К Добрич“ АД на 06.10.2026 г. – присъствено
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
С писмо, регистрирано под № ВхК-4626-СЕОС от 21.08.2026 г. областният управител на област Добрич и председател на Асоциацията по В и К за област Добрич (Асоциацията), уведомява, че на 06.10.2026 г. от 10:30 часа ще се проведе Редовно присъствено заседание на Общото събрание на Асоциация по ВиК Добрич. Определена е резервна дата за провеждане на заседанието – 08.10.2026 г. от 10:30 часа, при същия дневен ред и същите мандати.
В проекта за дневен ред е предвидено:
1. Приемане на годишен отчет за дейността на Асоциацията по ВиК-Добрич за 2025 г. в изпълнение на чл. 198в, ал. 4, т. 4, т. 10 от Закона за водите и чл. 9, ал. 2 от Правилника за организацията и дейността на Асоциациите по водоснабдяване и канализация (ПОДАВиК).
2. Приемане на отчет за изпълнение на бюджета на Асоциацията по ВиК-Добрич за 2025 г. в съответствие с чл. 9, ал. 2 от ПОДАВиК.
3. Приемане на бюджет на Асоциацията по ВиК-Добрич за 2026 г.
4. Приемане на решение за препоръчителния размер на вноската на държавата в бюджета на Асоциацията по ВиК на обособената територия, обслужвана от „В и К Добрич“ АД гр. Добрич за 2027 г. на основание чл. 20, ал. 3 от ПОДАВиК.
5. Други.
С дневния ред на събранието и материалите по него може да се запознаете от приложеното към настоящата докладна записка копие на писмото от Асоциацията по ВиК Добрич (Изх. № АВиК-06-1-2 от 21.08.2026 г.).
Съгласно разпоредбата на чл. 198е, ал. 3 от Закона за водите представител на общината в асоциация по В и К е кметът на общината, а при невъзможност той да участва общинският съвет определя друг представител. Кметът на общината препоръчва Иван Пейчев, заместник-кмет “Устройство на територията, строителство, общинска собственост, приватизация, екология и опазване на околната среда“.
В съответствие с разпоредбата на чл. 198е, ал. 5 от Закона за водите позицията и мандатът на представителя на общината за заседанията на Общото събрание на Асоциацията по ВиК Добрич се съгласуват по ред, определен от общинския съвет.
С оглед на обстоятелството, че сесията на Добрички общински съвет ще се проведе на 30.09.2026 г., а заседанието на Общото събрание на Асоциацията – на 06.10.2026 г., е необходимо да се допусне предварително изпълнение на решението, на основание чл. 60, ал. 1 от АПК.
Предвид гореизложеното, предлагам Добрички общински съвет да приеме следното
ПРОЕКТ!
Р Е Ш Е Н И Е:

На основание чл. 21, ал. 1, т. 23 и ал. 2 от ЗМСМА, във връзка с чл. 10в, ал. 1, т. 7 и чл. 198е, ал. 3 и ал. 5 от Закона за водите, Добрички общински съвет реши:
I. Дава съгласие кметът на общината да участва в Редовно присъствено заседание на Общото събрание на Асоциацията по водоснабдяване и канализация на обособената територия, обслужвана от „Водоснабдяване и канализация Добрич“ АД гр. Добрич, насрочено за 06.10.2026 г. от 10:30 ч. /резервна дата 08.10.2026 г. от 10:30 ч./ по обявения дневен ред.
II. При невъзможност кметът на общината да участва в заседанието на Общото събрание на Асоциацията по ВиК Добрич, определя за представител на общината Иван Пейчев, заместник-кмет „Устройство на територията, строителство, общинска собственост, приватизация, екология и опазване на околната среда“.
III. Упълномощава представителят на общината да гласува, както следва:
1. По решение № 3-1 „На основание чл. 198в, ал. 4, т. 4, т. 10 от Закона за водите и чл. 9, ал. 2 от ПОДАВиК, Общото събрание приема Годишния отчет за дейността на Асоциацията по ВиК-Добрич за 2025 г., да гласува „ЗА“.
2. [bookmark: _GoBack] По решение № 3-2 „На основание чл. 26, ал. 3 от ПОДАВиК Общото събрание на Асоциацията по ВиК Добрич приема отчет за изпълнение на бюджета на Асоциацията по ВиК-Добрич за 2025 г.“, да гласува „ЗА“.
3. По решение № 3-3 „Общото събрание на Асоциацията по ВиК Добрич приема бюджета на Асоциацията по ВиК-Добрич за 2026 г. при вноска на държавата в размер на 15 300,00 евро на основание чл. 198в, ал. 4, т. 9 от Закона за водите, т.е. общ бюджет 43 714,29 евро.“, да гласува „ЗА“.
4. По решение № 3-4 „Общото събрание на Асоциацията по водоснабдяване и канализация на обособената територия, обслужвана от „В и К Добрич“ АД гр. Добрич, на основание чл. 20, ал. 3 от ПОДАВиК, приема препоръчителният размер на вноската на държавата в бюджета на Асоциацията за 2027 г. да бъде 18 000,00 евро“, да гласува „ЗА“.
5. При поставяне на допълнително възникнали въпроси и при необходимост да гласува с оглед запазване интересите на Община Добричка.
IV. На основание чл. 60, ал. 1 от АПК се допуска предварително изпълнение на решението, с цел обезпечаване участието на община Добричка в провеждането нa Редовно присъствено заседание на Общото събрание на Асоциацията по ВиК Добрич, насрочено за 06.10.2026 г. от 10:30 часа, тъй като към тази дата настоящото решение няма да е влязло в сила.
Приложение: Писмо № ВхК-4626-СЕОС от 21.08.2026 г.

ВНАСЯ
СОНЯ ГЕОРГИЕВА
Кмет на община Добричка

Съгласували:
Иван Пейчев
Зам.-кмет УТСОСПООС
арх. Даниела Георгиева
Гл. архитект и и.д. директор УТСОСПООС
инж. Таня Василева
Началник УТИД
Юрист:
Изготвил:
Добринка Петрова
Гл. експерт ОПИ

